NEUVOSTON ASETUS (EY) N:o 725/97,
annettu 22 päivänä huhtikuuta 1997,
sokerialan vähimmäisvarastojärjestelmää koskevista yleisistä säännöistä annetun asetuksen (ETY) N:o 1789/81 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1) ja erityisesti sen 12 artiklan 2 kohdan,
ottaa huomioon komission ehdotuksen,
sekä katsoo, että
sokerialan vähimmäisvarastojärjestelmää koskevista yleisistä säännöistä 30 päivänä kesäkuuta 1981 annetussa neuvoston asetuksessa (ETY) N:o 1789/81 (2) vahvistetaan sen maksun määrittelemisessä huomioitavat tekijät, joka peritään sokerintuottajayrityksen pitäessä vähimmäisvarastoon kuuluvia sokerimääriä kaupan muutoin kuin säädetyin edellytyksin; eräs näistä tekijöistä oli kynnyshinta, joka on poistettu 1 päivästä heinäkuuta 1995 alkaen, ja
tästä lähtien olisi säädettävä, että edellä mainittu maksu vahvistetaan kiinteäksi yleiselle tasolle, joka saadaan soveltamalla samaa menetelmää kuin markkinointivuonna 1994/1995, jolloin viimeisen kerran sovellettiin valkoisen sokerin kynnyshintaa; on kuitenkin aiheellista säätää myös, että tätä kiinteää maksua voidaan pienentää erityisesti valkoisen sokerin interventiohinnan huomattavan tulevaisuudessa tapahtuvan laskun huomioon ottamiseksi,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1789/81 6 artiklan toinen kohta seuraavasti:
"Tämä maksu on 12,70 ecua sadalta kilogrammalta. Maksua voidaan pienentää asetuksen (ETY) N:o 1785/81 41 artiklassa säädettyä menettelyä noudattaen ottaen huomioon erityisesti valkoisen sokerin interventiohinnan mahdollisen laskun suuruus."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 22 päivänä huhtikuuta 1997.